钦定古今图书集成/明伦汇编/皇极典/第265卷 > 册府元龟 > 访问
## 钦定古今图书集成/明伦汇编/皇极典/第265卷 > 册府元龟 > 访问

王者作民父母，富有寰海，念九围之至广，当万机之
日繁。若非明四目，达四聪，询于刍荛，延夫隽造，或西
清之闲燕，或宣室之论思，博采风谣，广求民瘼，则何
以察牧守之廉浊，览古今之废兴？究《洪范》之旨，以叙
彝伦，探治化之典，以益神智。加夫纳谠议为治平之
本，诫谄谀乃丧乱之源，俾上心繇是下浃，下情得以
上通。靡不由斯道也。《书》曰“好问则裕。自用则小。”盖百
王之攸戒者矣。